ai4bharat/Pralekha huggingface dataset:
वाणिज्य एवं उद्योग मंत्रालय
महाराष्ट्र से ड्रैगन फ्रूट या कमलम दुबई को निर्यात किया गया
विदेशी प्रजातियों वाले फलों के निर्यात को बढ़ावा देने के लिए, फाइबर और खनिज से भरपूर 'ड्रैगन फ्रूट', जिसे कमलम भी कहा जाता है, की एक खेप दुबई को निर्यात की गई है। निर्यात के लिए ड्रैगन फ्रूट की एक खेप महाराष्ट्र के सांगली जिले के तडासर गांव के किसानों से मंगाई गई थी। इसे एपीडा से मान्यता प्राप्त निर्यातक - मेसर्स के बी में प्रसंस्कृत और पैक्ड किया गया था।
ड्रैगन फ्रूट का वैज्ञानिक नाम हाइलोसेरेसुंडाटस है। ड्रैगन फूट प्रमुख रूप से मलेशिया, थाईलैंड, फिलीपींस, संयुक्त राज्य अमेरिका और वियतनाम जैसे देशों में पैदा किया जाता है।
ड्रैगन फ्रूट का उत्पादन भारत में 1990 के दशक की शुरुआत में हुआ और इसे घरेलू उद्यानों के रूप में उगाया जाने लगा। विभिन्न राज्यों के किसानों द्वारा खेती के लिए ड्रैगन फ्रूट का इस्तेमाल बढ़ने से उसकी लोकप्रियता तेजी से बढ़ी है।
वर्तमान में ड्रैगन फ्रूट ज्यादातर कर्नाटक, केरल, तमिलनाडु, महाराष्ट्र, गुजरात, ओडिशा, पश्चिम बंगाल, आंध्र प्रदेश और अंडमान और निकोबार द्वीप समूह में पैदा किया जाता है। इसकी खेती के लिए कम पानी की आवश्यकता होती है और इसे विभिन्न प्रकार की मिट्टी में उगाया जा सकता है। ड्रैगन फ्रूट की तीन मुख्य किस्में है : सफेद गूदा वाला, गुलाबी रंग का फल, लाल गूदा वाला, गुलाबी रंग का फल और सफेद गूदा वाला पीले रंग का फल।
प्रधान मंत्री श्री नरेन्द्र मोदी ने जुलाई 2020 में ऑल इंडिया रेडियो पर 'मन की बात' कार्यक्रम में गुजरात के शुष्क कच्छ क्षेत्र में ड्रैगन फ्रूट की खेती का उल्लेख किया था। उन्होंने उत्पादन में भारत की आत्मनिर्भरता सुनिश्चित करने के लिए कच्छ के किसानों को ड्रैगन फूट की खेती के लिए बधाई दी थी।
ड्रैगन फूट में फाइबर, विटामिन, खनिज और एंटीऑक्सीडेंट पाए जाते हैं। इसकी यह खासियत किसी व्यक्ति की तनाव से क्षतिग्रस्त होने वाली कोशिकाओं की मरम्मत और शरीर में आई सूजन को कम करने और पाचन तंत्र में सुधार करने में सहायक होती है। चूंकि फल में कमल के समान स्पाइक्स और पंखुड़ियां होती हैं, इसलिए इसे 'कमलम' भी कहा जाता है।
एपीडा कृषि और प्रसंस्कृत खाद्य उत्पादों के निर्यात को बढ़ावा देने के लिए, आधारभूत संरचनाओं का विकास, गुणवत्ता विकास और बाजार के विकास पर जोर देता है। इसके अलावा वाणिज्य विभाग विभिन्न योजनाओं जैसे निर्यात योजना के लिए व्यापार बुनियादी ढांचा, बाजार पहुंच पहल आदि के माध्यम से निर्यात का भी समर्थन करता है।
भारतीय प्रतिस्पर्धा आयोग
सीसीआई ने बेरह्यांडा लिमिटेड द्वारा सुवेन फार्मास्युटिकल्स लिमिटेड की 76.10 प्रतिशत तक वोटिंग शेयर पूंजी का अधिग्रहण किए जाने को मंजूरी दी
भारतीय प्रतिस्पर्धा आयोग  ने बेरह्यांडा लिमिटेड द्वारा सुवेन फार्मास्युटिकल्स लिमिटेड की 76.10 प्रतिशत तक वोटिंग शेयर पूंजी का अधिग्रहण किए जाने को मंजूरी दे दी है।
यह प्रस्तावित संयोजन 26 दिसंबर 2022 के एक शेयर खरीद समझौते के माध्यम से बेरह्यांडा लिमिटेड  द्वारा सुवेन फार्मास्युटिकल्स लिमिटेड  की 76.10 प्रतिशत तक वोटिंग शेयर पूंजी का अधिग्रहण किए जाने से संबंधित है, और इसके साथ ही यह भारतीय प्रतिभूति एवं विनिमय बोर्ड   नियमन, 2011 का अनुपालन करते हुए अनिवार्य ओपन ऑफर के अनुरूप है।
यह अधिग्रहणकर्ता दरअसल बेरह्यांडा मिडको लिमिटेड के पूर्ण स्वामित्व वाली सहायक कंपनी है, यानी जुस्मिरल मिडको लिमिटेड के पूर्ण स्वामित्व वाली सहायक कंपनी है, जो सामूहिक रूप से एडवेंट इंटरनेशनल जीपीई IX फंड्स और एडवेंट इंटरनेशनल जीपीई एक्स फंड्स के नियंत्रण में है, जो अंततः एडवेंट इंटरनेशनल कॉरपोरेशन द्वारा प्रबंधित किए जाते हैं।
लक्षित कंपनी, जो कि 6 नवंबर 2018 को गठित की गई एक बायो-फार्मास्युटिकल कंपनी है, एक एकीकृत अनुबंध विकास एवं विनिर्माण संगठन है और यह अपने नवाचार प्रयासों के तहत दिग्गज वैश्विक फार्मास्युटिकल और एग्रोकेमिकल या कृषि रसायन कंपनियों को अपनी सेवाएं प्रदान करता है। यह अपने निर्मित एपीआई और उन्नत दवा मध्यवर्ती को भारत के बाहर स्थित बाजारों में भी निर्यात करता है।
सीसीआई का विस्तृत आदेश जल्द ही जारी किया जाएगा।
कोयला मंत्रालय
वाणिज्यिक नीलामी के चौथे भाग के तहत चार राज्यों की पांच कोयला खदानों की नीलामी
कोयला मंत्रालय ने अभी तक 47 खदानों की सफलतापूर्वक नीलामी की
कोयला खान , अधिनियम 2015 के तहत नीलामी का चौदहवां भाग
खान और खनिज अवयव  अधिनियम, 1957 के तहत नीलामी का चौथा भाग
कोयला मंत्रालय ने 16 दिसम्बर, 2021 को सीएम  अधिनियम, 2015 के चौदहवें भाग तथा एमएमडीआर अधिनियम, 1957 के चौथे भाग के तहत वाणिज्यिक खनन के लिए कोयला खदानों की नीलमी के लिए निविदा आमंत्रण टेंडर  लॉन्च किया था। 31 मार्च एवं 01 अप्रैल, 2022 को एमएसटीसी प्लेटफॉर्म पर आयोजित ई-नीलामी के दौरान कुल मिलाकर पांच सीएमएसपी कोयला खदानों को नीलामी के लिए प्रस्तुत किया गया था। इन कोयला खानों का सारांश इस प्रकार है।
- सभी पांचों कोयला खदानें पूरी तरह से अन्वेषित कोयला खदानें हैं
- इन पांच कोयला खदानों के लिए कुल भू-वैज्ञानिक भंडार 665.08 मिलियन टन  है।
- इन कोयला खदानों के लिए संचयी पीआरसी 14.756 एमटी सालाना है।
कोयला खदानों का विवरण नीचे दिया गया है:
|
|
क्र. सं.
|
|
राज्य का नाम
|
|
खदान का नाम
|
|
भूवैज्ञानिक भंडार 
|
|
पीआरसी 
|
|
खदान के पीआरसी के आधार पर अनुमानित वार्षिक राजस्व 
|
|
अनुमानित पूंजी निवेश 
|
|
अनुमानित कुल रोजगार
|
|
1
|
|
छत्तीसगढ़
|
|
गारे पालमा IV/6
|
|
166.98
|
|
4.000
|
|
1255.66
|
|
600.00
|
|
5408
|
|
2
|
|
झारखंड
|
|
राबोडीह ओसीपी
|
|
133.17
|
|
2.500
|
|
367.10
|
|
375.00
|
|
3380
|
|
3
|
|
महाराष्ट्र
|
|
चिनोरा
|
|
17.85
|
|
0.256
|
|
62.26
|
|
38.40
|
|
346
|
|
4 एवं 5
|
|
ओडिशा
|
|
उत्कल बी1 एवं बी2
|
|
347.08
|
|
8.000
|
|
1107.05
|
|
1200.00
|
|
10,816
|
|
कुल
|
|
665.08
|
|
14.756
|
|
2,792.07
|
|
2,213.40
|
|
19,950
वाणिज्यिक कोयला खदान नीलामी के चौथे भाग के लिए संचयी परिणाम निम्नलिखित हैं:
|
|
क्र. सं.
|
|
खदान का नाम
|
|
राज्य
|
|
पीआरसी 
|
|
भूवैज्ञानिक भंडार 
|
|
द्वारा प्रस्तुत अंतिम बोली
|
|
आरक्षित मूल्य 
|
|
अंतिम प्रस्ताव 
|
|
1
|
|
गारे पालमा IV/6
|
|
छत्तीसगढ़
|
|
4.000
|
|
166.98
|
|
जिंदल स्टील पावर लिमिटेड/64898
|
|
4.00
|
|
85.25
|
|
2
|
|
राबोडीह ओसीपी
|
|
झारखंड
|
|
2.500
|
|
133.17
|
|
टवेंटी फर्स्ट सेंचुरी माइनिंग प्राइवेट लिमिटेड/242211
|
|
4.00
|
|
6.00
|
|
3
|
|
चिनोरा
|
|
महाराष्ट्र
|
|
0.256
|
|
17.85
|
|
बीएस इस्पात लिमिटेड/64979
|
|
4.00
|
|
53.00
|
|
4 एवं 5
|
|
उत्कल बी1 एवं बी2
|
|
ओडिशा
|
|
8.000
|
|
347.08
|
|
जिंदल स्टील पावर लिमिटेड/64898
|
|
4.00
|
|
15.25
वाणिज्यिक कोयला खनन नीलामी प्रक्रिया के तहत 101.440 मिलियन टन प्रतिवर्ष के कुल संचयी पीआरसी के साथ अब तक कुल 47 कोयला खदानों की नीलामी की गई है। जिसमें उपरोक्त पांच कोयला खदानों की नीलामी चौथे भाग में की गई है।
वाणिज्य एवं उद्योग मंत्रालय
केन्द्रीय वाणिज्य और उद्योग मंत्री श्री पीयूष गोयल ने आठ अवसंरचना मंत्रालयों के साथ पीएम गतिशक्ति की समीक्षा की
श्री गोयल ने मंत्रालयों से एनएमपी प्लेटफॉर्म को बढ़ाने के लिए डेटा लेयर्स की विशेषताओं को चिन्ह्ति करने को कहा
सामाजिक क्षेत्र के 12 मंत्रालय राष्ट्रीय मास्टर प्लान प्लेटफॉर्म में डेटा एकीकरण के उन्नत चरणों में हैं
पीएम गतिशक्ति को योजना बनाने तथा ठोस निर्णय लेने में सक्रिय भूमिका निभाने की आवश्यकता : श्री गोयल
केन्द्रीय वाणिज्य और उद्योग मंत्री श्री पीयूष गोयल ने आज नई दिल्ली के वाणिज्य भवन में आठ अवसंरचना मंत्रालयों के वरिष्ठ अधिकारियों के साथ पीएम गतिशक्ति की प्रगति की समीक्षा की।
अक्टूबर 2021 में पीएम गतिशक्ति प्रारंभ होने के बाद से कैबिनेट द्वारा स्वीकृत अवसंरचना परियोजनाएं या तो पूरी हो गई हैं या पहले से उन पर काम चल रहा है। पीएम गतिशक्ति संस्थागत संरचना के अंतर्गत नेटवर्क प्लानिंग ग्रुप  ने पिछले एक वर्ष में 41 बैठकें की हैं। सड़क, रेलवे, प्राकृतिक गैस, बंदरगाह और शहरी बुनियादी ढांचे से जुड़ी 61 परियोजना प्रस्तावों का मूल्यांकन पीएम गतिशक्ति सिद्धांतों को बढ़ाने के संदर्भ में किया गया है और आने वाले वर्षों में कार्यान्वयन के लिए एनपीजी द्वारा सिफारिश की गई है।
श्री गोयल ने केन्द्रीय मंत्रालयों और राज्यों द्वारा की गई प्रगति की सराहना की और इस बात पर बल दिया कि पीएम गतिशक्ति को योजना बनाने तथा ठोस निर्णय लेने में सक्रिय भूमिका निभाने की आवश्यकता है।
मंत्रालयों से डेटा लेयर्स के लिए विशेषताओं को चिन्ह्ति करने का अनुरोध किया गया था, जो एनएमपी प्लेटफॉर्म को और बढ़ाएंगे। मंत्रालयों ने अपने संबंधित पोर्टलों पर डेटा के सत्यापन तथा मानकीकरण के लिए आवश्यक तंत्र विकसित किए हैं। यह शासन के सभी लेयर्स में अधिकतम योजना तथा ठोस निर्णय लेने में सहायक है।
यह बताया गया कि सामाजिक क्षेत्र के 12 मंत्रालय – आवास एवं शहरी कार्य मंत्रालय, स्कूल शिक्षा और साक्षरता विभाग, उच्च शिक्षा विभाग, महिला एवं बाल विकास मंत्रालय, जनजातीय कार्य मंत्रालय, पंचायती राज मंत्रालय, स्वास्थ्य एवं परिवार कल्याण मंत्रालय, खेल विभाग, युवा मामले और खेल विभाग, ग्रामीण विकास मंत्रालय, संस्कृति मंत्रालय और डाक विभाग एनएमपी प्लेटफॉर्म में डेटा एकीकरण के उन्नत चरणों में हैं।
भारत 2023 में जी20 की अध्यक्षता करते हुए एक लचीला और कुशल लॉजिस्टिक इको सिस्टम बनाने तथा निर्बाध मल्टीमॉडल अंतर्राष्ट्रीय परिवहन और पारगमन के प्रोत्साहन को प्राथमिकता दे रहा है। व्यापार और निवेश कार्य समूह  के हिस्से के रूप में, "व्यापार के लिए लॉजिस्टिक" को प्राथमिकता वाले विषयों में से एक के रूप में चिन्ह्ति किया गया है।
बैठक में विभिन्न मंत्रालयों ने प्रस्तुतियां दीं और पीएम गतिशक्ति के संपूर्ण सरकारी दृष्टिकोण के अंतर्गत अपनी प्रगति और उपलब्धियों पर विचार-विमर्श किया। अवसंरचना मंत्रालयों की योजना में लाए गए मूल्यवर्धन पर चर्चा की गई और श्रेष्ठ व्यवहारों की पहचान की गई और उन्हें दिखाया गया।
समीक्षा में भाग लेने वाले मंत्रालयों में रेल मंत्रालय, सड़क परिवहन मंत्रालय, पत्तन, पोत परिवहन और जल मार्ग मंत्रालय, नागर विमानन मंत्रालय, विद्युत मंत्रलाय, दूरसंचार विभाग, पेट्रोलियम तथा प्राकृतिक गैस मंत्रालय, नवीन और नवीकरण ऊर्जा मंत्रालय, कपड़ा और इस्पात मंत्रालय शामिल हैं।
सूचना और प्रसारण मंत्रालय
‘दि डॉग्स डिडनॉट स्लीप लास्ट नाइट’ चार अलग-अलग लोगों की कहानी है, जो एक-दूसरे से आपस में जुड़े हुए हैः निर्देशक रामिन रसौली
‘दि डॉग्स डिडनॉट स्लीप लास्ट नाइट’ चार अलग-अलग लोगों की कहानी है, चारों की भावनाएं अलग हैं, जीवन का संघर्ष और परेशानियां अलग हैं, फिर भी वे एक-दूसरे के साथ जुड़े हुए हैं। हमारे आसपास अच्छी-बुरी दोनों ही तरह की कई कहानियाँ होती हैं। मुझे भी ऐसी ही चार कहानियाँ मिलीं, जिन्हें मैंने इस फिल्म के माध्यम से एक जगह पर रख दिया। निर्देशक रामिन रसौली ने आईएफएफआई 51 में प्रदर्शित अपनी फिल्म के बारे में बात करते हुए कहा कि यह फिल्म अफ़गानिस्तान में घटित सच्ची कहानियों पर आधारित है। निर्देशक रसौली गोवा के पणजी में आयोजित 51वें भारतीय अंतरराष्ट्रीय फिल्म महोत्सव में शनिवार को एक संवाददाता सम्मेलन को संबोधित कर रहे थे। 51वें आईएफएफआई के अंतर्गत अंतरराष्ट्रीय प्रतियोगिता श्रेणी में शुक्रवार को इस फिल्म का वर्ल्ड प्रीमियर किया गया था।
91 मिनट की फीचर फिल्म की शुरुआत अफ़गानिस्तान के एक दूरदराज के इलाके से होती है। यह फिल्म दिखाती है कि कैसे एक युवा महिला चरवाहा, एक पक्षी पकड़ने वाला लड़का और मातम में डूबा शिक्षक आपस में एक-दूसरे से जुड़ जाते हैं, जब उन्हें यह पता चलता है कि उनके स्कूल को जलाकर राख कर दिया गया है। फिल्म में उस समय एक नया मोड़ आता है, जब युवा महिला चरवाहा एक अमरीकी महिला सैनिक की जान बचाकर उसे अपने गांव ले जाती है। इस फिल्म को ईरान और अफगानिस्तान में शूट किया गया है और दरी एवं अंग्रेजी भाषा में बनाया गया है।
“ईरानी और अफगानी कलाकारों ने इस फिल्म में अपना सहयोग दिया है। इस फिल्म का निर्माण ईरान और अफगानिस्तान के संयुक्त प्रॉडक्शन के रूप में किया गया है, लेकिन ज़्यादातर नायक अफ़गानी हैं।” उन्होंने कहा कि, “फिल्म के कुछ हिस्से को ईरान में शूट किया गया है, क्योंकि अफ़गानिस्तान में कुछ परिस्थितियाँ शूटिंग के लिए अनुकूल नहीं थी।”
भारतीय और विश्व सिनेमा के प्रति उनके प्रेम के बारे में पूछे जाने पर, रामिन ने कहा कि अन्य अफ़गानिस्तायों की तरह, वह भी भारतीय फिल्में देखकर और बॉलीवुड के गाने सुनकर बड़े हुए हैं। हकीकत तो यह है कि आप मेरी फिल्म में ईरानी संस्कृति और भारतीय संदर्भों की झलक का मिश्रण देख सकते हैं। एक उदाहरण देते हुए उन्होंने कहा कि, “जब पक्षी पकड़ने वाले लड़का पक्षियों के साथ एक टैंक में शरण लेता है, उस दौरान वह जिन गानों को सुनता है, उनमें भारतीय गाने भी शामिल हैं।”
उन्होंने कहा कि, “भारत और अफगानिस्तान के बीच घनिष्ठ संबंध हैं और अफगानिस्तान में भारतीय संस्कृति का प्रभाव तेज़ी से बढ़ रहा है”।
कोरोना महामारी और विपरीत परिस्थितियों के बीच इस महोत्सव के आयोजन के लिए आईएफएफआई को बधाई देते हुए निर्देशक ने बताया कि वह खुद अपनी इस फिल्म को बड़े पर्दे पर पहली बार आईएफएफआई में ही देख रहे हैं। उन्होंने कहा कि, “मैं यहाँ आकर काफी खुश हूं, यह मेरी फिल्म के लिए बड़ा मौका है कि उसे दुनिया के बड़े फिल्म महोत्सवों में से एक आईएफएफआई में प्रदर्शित किया जा रहा है। मैं भारत में पहली बार आया हूं, लेकिन मैं भारत से प्यार करता हूं। मैंने यहाँ काफी एन्जॉय किया।”
निर्देशक रामिन रसौली ने अपने फिल्म करियर की शुरुआत ईरान में की थी, और अब वह नीदरलैंड में रहते हैं। सिनेमा के प्रति उनकी रुचि की वजह से 14 वर्ष की उम्र में ही उन्होंने लिखना शुरू कर दिया था, और 16 वर्ष की उम्र में उन्होंने अपनी पहली 8 एमएम की फिल्म बनाई थी। वह अब तक 10 शॉर्ट फिल्म और 2 फीचर फिल्म बना चुके हैं। उनके करियर की पहली फीचर फिल्म लीना को वर्ष 2017 में फेस्टिवल सर्किच में प्रवेश मिला था। दि डॉग्स डिडनॉट स्लीप लास्ट नाइट उनकी दूसरी फीचर फिल्म है।
रक्षा मंत्रालय
थल सेनाध्यक्ष संयुक्त अरब अमीरात और सऊदी अरब के दौरे पर रवाना हुए
थल सेनाध्यक्ष जनरल एम. एम. नरवणे 09 से 14 दिसंबर 2020 तक संयुक्त अरब अमीरात  और सऊदी अरब की यात्रा पर रवाना हो गए हैं। इस यात्रा के दौरान, वह अपने समकक्षों और इन देशों के शीर्ष सैन्य अधिकारियों से मिलेंगे। जनरल नरवणे की यह यात्रा इस मायने में ऐतिहासिक है कि पहली बार कोई भारतीय सैन्य प्रमुख यूएई और सऊदी अरब का दौरा करने जा रहा है।
थल सेना अध्यक्ष 09 से 10 दिसंबर 2020 तक संयुक्त अरब अमीरात  के दौरे पर रहेंगे जहां वह यूएई के वरिष्ठ सैन्य अधिकारियों से मुलाकात करेंगे और दोनों देशों के बीच रक्षा संबंधों को मजबूत बनाने की संभावनाओं पर चर्चा करेंगे।
सेना प्रमुख 13 से 14 दिसंबर 2020 तक अपनी यात्रा के दूसरे चरण में सऊदी अरब जाएंगे जहां वह सैन्य प्रतिष्ठानों के वरिष्ठ अधिकारियों के साथ कई बैठकें करेंगे और सऊदी अरब व भारत के बीच रक्षा सहयोग से जुड़े विभिन्न मुद्दों पर चर्चा करेंगे। जनरल नरवणे सऊदी अरब की थल सेना रॉयल सऊदी लैंड फोर्स के मुख्यालय, संयुक्त बल कमान मुख्यालय और किंग अब्दुल अजीज सैन्य अकादमी का दौरा भी करेंगे। उनका सऊदी अरब के राष्ट्रीय रक्षा विश्वविद्यालय में छात्रों और संकाय कर्मियों को संबोधित करने का कार्यक्रम भी है।
सड़क परिवहन एवं राजमार्ग मंत्रालय
श्री नितिन गडकरी ने महाराष्ट्र में 3670 करोड़ रुपये की राष्ट्रीय राजमार्ग परियोजनाओं का उद्घाटन और शिलान्यास किया
केंद्रीय सड़क परिवहन एवं राजमार्ग मंत्री श्री नितिन गडकरी ने महाराष्ट्र, नांदेड़ में 1,575 करोड़ रुपये की लागत से 212 किलोमीटर लंबी 5 राष्ट्रीय राजमार्ग परियोजनाओं, परभनी में 1,058 करोड़ रुपये की लागत से 75 किमी लंबाई की 3 राष्ट्रीय राजमार्ग परियोजनाएं और हिंगोली में 1,037.4 करोड़ रुपये की लागत वाली राष्ट्रीय राजमार्ग परियोजनाओं का उद्घाटन और शिलान्यास किया।
इन परियोजनाओं से तेलंगाना और कर्नाटक के साथ मराठवाड़ा क्षेत्र के संपर्क में सुधार होगा।
परियोजनाओं से धार्मिक स्थलों को जोड़ने और पर्यटन को बढ़ावा देने के साथ-साथ औद्योगिक और कृषि विकास में सुधार करने में मदद मिलेगी।
कोयला मंत्रालय
एनएलसीआईएल, कोयला मंत्रालय में 75वें स्वतंत्रता दिवस समारोह का आयोजन किया गया
एनएलसीआईएल के अध्यक्ष सह प्रबंध निदेशक , श्री राकेश कुमार ने कल तमिलनाडु के नेवेली में 75वें स्वतंत्रता दिवस के लिए आयोजित समारोह को संबोधित करते हुए कहा कि “कोयला मंत्रालय के अंतर्गत आने वाली नवरत्न कंपनी, एनएलसी इंडिया लिमिटेड राष्ट्र की प्रगति में अपना योगदान प्रदान करने के लिए पिछले 60 वर्षों से ज्यादा समय से निर्बाध रूप से बिजली का उत्पादन और आपूर्ति कर रही है, जो समाज की एक बहुत बड़ी आवश्यकता है।“ इस समारोह की शुरुआत कॉर्पोरेट कार्यालय के प्रांगण में राष्ट्रीय ध्वज फहराने के साथ की गई।
इस भव्य समारोह की शुरुआत, एनएलसीआईएल के निदेशक , श्री आर विक्रमन के स्वागत भाषण के साथ की गई, जिसमें उनके द्वारा स्वतंत्रता आंदोलन में शामिल रहे स्वतंत्रता सेनानियों के बलिदानों को याद किया गया।
इस अवसर पर एनएलसीआईएल के सीएमडी ने संस्थान के सबसे वरिष्ठ कर्मचारी, श्री के मुरुगवेल, तकनीशियन ग्रेड-आईए, सेंट्रल इलेक्ट्रिकल रिपेयर शॉप एवं उनकी धर्मपत्नी श्रीमती एम. पारशक्ति को सम्मानित किया। इस अवसर पर एनएलसीआईएल के श्री आर. विक्रमन, निदेशक , श्री जयकुमार श्रीनिवासन, निदेशक , एल. चंद्रशेखर, सीवीओ और श्री दिग्विजय कुमार सिंह, डीआइजी/सीआईएसएफ भी शामिल हुए।
इस अवसर पर सेंट जोसफ, क्लूनी पब्लिक स्कूल, जवाहर हायर सेकेंडरी स्कूल, केंद्रीय विद्यालय और एनएलसी गर्ल्स हायर सेकेंडरी स्कूल, नेवेली के छात्र-छात्राओं द्वारा पूर्व में रिकॉर्ड किए गए सांस्कृतिक कार्यक्रमों का प्रसारण किया गया, जिसमें कोविड-19 व्यवहारों का उपयुक्त रूप से पालन किया गया।
इस समारोह के दौरान मान्यता प्राप्त श्रमिक संघों के प्रतिनिधि, इंजीनियरिंग संघों के प्रतिनिधि और अधिकारी, कल्याण संघों और डब्ल्यूआईपीएस का प्रतिनिधित्व करने वाले संघों के वरिष्ठ अधिकारी ओर कर्मचारी भी उपस्थित हुए। समारोह के आयोजन के दौरान कोविड-19 प्रोटोकॉल का पूरी तरह से पालन किया गया।
एक केंद्रीय सार्वजनिक क्षेत्र का उद्यम होने के रूप में, एनएलसीआईएल द्वारा पिछले छह दशकों से ज्यादा समय से राष्ट्र की प्रगति में योगदान दिया जा रहा है। कोविड-19 महामारी के वर्तमान दौर में जब बिजली का उत्पादन करना एक आवश्यक सेवा बनी हुई है, एनएलसीआईएल भी देश की प्रगति में आगे बढ़कर अपना सहयोग और समर्थन प्रदान करने के लिए निर्बाध रूप से बिजली का उत्पादन कर रहा है।
रक्षा मंत्रालय
रक्षा मंत्री श्री राजनाथ सिंह ने डीआरडीओ भवन में ए-सैट मिसाइल मॉडल का अनावरण किया
रक्षा मंत्री श्री राजनाथ सिंह ने आज सड़क परिवहन और राजमार्ग मंत्री श्री नितिन गडकरी और रक्षा अनुसंधान एवं विकास विभाग  के सचिव एवं डीआरडीओ के अध्यक्ष डॉ. जी. सतीश रेड्डी की उपस्थिति में डीआरडीओ भवन के परिसर में स्थापित एंटी सैटेलाइट  मिसाइल के मॉडल का अनावरण किया।
‘मिशन शक्ति’ देश का पहला एंटी-सैटेलाइट  मिसाइल टेस्ट था, जिसका 27 मार्च, 2019 को उड़ीसा के डॉ. एपीजे अब्दुल कलाम द्वीप से सफलतापूर्वक संचालन किया गया था। यहां लो अर्थ ऑर्बिट  में एक तेजी से घूमती भारतीय परिक्रमा लक्ष्य उपग्रह को बिना किसी चूक के सटीकता के साथ निष्क्रिय किया गया था। यह एक काफी जटिल मिशन था, जिसे उल्लेखनीय सटीकता के साथ अत्यंत उच्च गति पर संचालित किया गया था।
‘मिशन शक्ति’ की सफलता ने भारत को पूरी दुनिया में ऐसा चौथा देश बना दिया, जो बाहरी अंतरिक्ष में अपनी संपत्तियों की रक्षा करने में समर्थ है।
इस अवसर पर रक्षा मंत्री श्री राजनाथ सिंह ने वैज्ञानिकों की टीम की इस अभिनव उपलब्धि की सराहना की।
रक्षा अनुसंधान और विकास विभाग के सचिव और रक्षा अनुसंधान एवं विकास संगठन  के अध्यक्ष डॉ. जी सतीश रेड्डी ने कहा कि ए-सैट मॉडल की स्थापना डीआरडीओ के वैज्ञानिकों को भविष्य में ऐसे और कई चुनौतीपूर्ण मिशनों के लिए प्रेरित करेगी।
इससे पहले श्री राजनाथ सिंह और श्री नितिन गडकरी ने यात्री बसों के लिए आग का पता लगाने और उसे बुझाने वाली प्रणाली  का अवलोकन किया। यात्री कम्पार्टमेंट में जल आधारित जबकि इंजन में लगने वाली आग पर ऐरोसॉल आधारित एफ़डीएसएस का प्रदर्शन किया गया।
डीआरडीओ के दिल्ली स्थित अग्नि विस्फोटक एवं पर्यावरण सुरक्षा केंद्र  प्रयोगशाला द्वारा विकसित इस तकनीक की मदद से यात्री कम्पार्टमेंट में लगने वाली आग का महज़ 30 सेकेंड के भीतर पता लगाया जा सकता है और 60 सेकेंड के भीतर उसे बुझाया जा सकता है। इससे जान और माल की बड़े पैमाने पर सुरक्षा की जा सकती है।
श्री गडकरी ने इस प्रौद्योगिकी पर संतुष्टि व्यक्त की तथा इसे आगे बढ़ाने की कामना की।
सामाजिक न्याय एवं अधिकारिता मंत्रालय
श्री थावरचंद गहलोत ने भारतीय कृत्रिम अंग निर्माण निगम के अनुसंधान एवं विकास भवन का वर्चुअल मोड में उद्घाटन किया
केन्द्रीय सामाजिक न्याय और अधिकारिता मंत्री श्री थावरचंद गहलोत ने आज वर्चुअल मोड में सामाजिक न्याय और अधिकारिता मंत्रालय के अधीन भारतीय कृत्रिम अंग निर्माण निगम , कानपुर के अनुसंधान और विकास भवन का उद्घाटन किया। कानपुर उत्तर प्रदेश के जनप्रतिनिधि, दिव्यांगजनों के सशक्तिकरण विभाग की सचिव श्रीमती शकुंतला डी. गैमलिन और और वरिष्ठ अधिकारी भी इस अवसर पर ऑनलाइन उपस्थित थे।
इस अवसर पर श्री गहलोत ने कहा कि अनुसंधान और विकास भवन में अति आधुनिक सुविधाओं से मौजूदा उत्पाद एवं नए उपादानों और सहायक उपकरणों के इन-हाउस विकास और उन्नयन में एलिम्को की क्षमता में काफी सुधार आएगा। इसके साथ-साथ आईआईटी कानपुर जैसे प्रतिष्ठित संगठनों के साथ सहयोग में भी मदद मिलेगी। यह देश के दिव्यांजन एवं वरिष्ठ नागरिकों की सेवा करने में भी उपयोगी सिद्ध होगा।
यह अनुसंधान और विकास भवन चार मंजिल का होगा जिसका कुल कवर क्षेत्र 1856 वर्ग मीटर होगा। भूतल पर गुणवत्ता नियंत्रण, डिजाइन और विकास के लिए स्पेक्ट्रोमीटर, यूनिवर्सल टेस्टिंग मशीन आदि के लिए विभिन्न प्रकार के परीक्षण एवं हाई एंड परिसाइजन मशीनों के लिए सुविधा जुटाई जाएगी। भूतल का कुल क्षेत्रफल 481.75 वर्गमीटर होगा। प्रथम तल में गुणवत्ता नियंत्रण कार्यालय और प्रयोगशाला स्थापित की जाएंगी। दूसरे तल पर डिजाइन एवं विकास कार्यालय और प्रयोगशाला होगी। दूसरे तल का कुल क्षेत्रफल 446.37 वर्गमीटर होगा और यहां पूर्ण रूपेण बीटीई असेंबली, परीक्षण और इसके लिए भंडारण होगा। पहले तल की विशेषता ईएसडी  फ्लोरिंग है, जिसमें मानव शरीर में उत्पन्न चार्ज को स्थापित किया जाएगा इसलिए बीटीई के अति आधुनिक इलेक्ट्रॉनिक पार्ट्स असेंबली के दौरान सुरक्षित रहेंगे। पूरे भवन का निर्माण सार्वजनिक निर्माण विभाग के विचाराधीन है और पर्यावरणीय सुरक्षा को देखते हुए यहां वर्षा जल का संचय करने का प्रावधान भी है।
रक्षा मंत्रालय
वायुसेना प्रमुख ने बेंगलौर में स्वदेशी विमान उड़ाया
वायुसेना प्रमुख  एयर चीफ मार्शल वीआर चौधरी ने अपनी दो दिवसीय बेंगलौर यात्रा के दौरान तीन स्वदेशी लाइट कॉम्बैट एयरक्राफ्ट  तेजस, लाइट कॉम्बैट हेलीकॉप्टर  और हिंदुस्तान टर्बो ट्रेनर-40  को उड़ाया। आत्मनिर्भरता की ओर अपने अभियान के अंग के रूप में इन्हें भारतीय वायुसेना में शामिल किया जा रहा है।
वायु सेना प्रमुख को एलसीएच और एचटीटी-40 की क्षमताओं की नवीनतम जानकारी देने के साथ-साथ तेजस का प्रदर्शन भी दिखाया गया। उन्होंने वर्तमान स्थिति और भविष्य की योजनाओं को समझने के लिए डिजाइनरों और परीक्षण दल के साथ भी वार्तालाप किया।
06 अगस्त, 2022 को, वायु सेना प्रमुख ने एयर चीफ मार्शल एलएम कटेरे स्मृति व्याख्यान को संबोधित किया जिसमें आईएएफ, एचएएल और एयरोस्पेस उद्योग के अन्य हितधारकों के सेवारत और सेवानिवृत्त अधिकारियों ने भाग लिया। वायुसेना प्रमुख ने भविष्य के लिए एक त्वरित लड़ाकू बल बनाने की दिशा में भारतीय वायुसेना की क्षमता और बल विकास योजनाओं पर भी चर्चा की।
खान मंत्रालय
फरवरी 2023 में समग्र खनिज उत्पादन में 4.6 प्रतिशत की वृद्धि हुई
अप्रैल-फरवरी 2022-23 के लिए संचयी वृद्धि 5.7 प्रतिशत रही
खनन एवं उत्खनन क्षेत्र के खनिज उत्पादन का सूचकांक फरवरी, 2023  माह के लिए 129.0 है जो फरवरी 2022 महीने के स्तर की तुलना में 4.6 प्रतिशत अधिक है। भारतीय खान ब्यूरो , अनंतिम आंकड़ों के अनुसार अप्रैल-फरवरी, 2022-23 की अवधि के लिए संचयी वृद्धि पिछले वर्ष की इसी अवधि की तुलना में 5.7 प्रतिशत पर आ गई है।
फरवरी, 2023 में महत्वपूर्ण खनिजों के उत्पादन स्तर थे : कोयला 861 लाख टन, लिग्नाइट 41 लाख टन, प्राकृतिक गैस  2595 मिलियन घन मीटर, एम. पेट्रोलियम  22 लाख टन, बॉक्साइट 1995 हजार टन, क्रोमाइट 330 हजार टन, कॉपर सान्द्र 9 हजार टन, सोना 9 किलो, लौह अयस्क 245 लाख टन, सीसा सांद्र 31 हजार टन, मैंगनीज अयस्क 278 हजार टन, जिंक सांद्र 144 हजार टन, चूना पत्थर 336 लाख टन, फास्फोराइट 183 हजार टन, मैग्नेसाइट 10 हजार टन और हीरा 17 कैरेट।
फरवरी, 2023 के दौरान पिछले वर्ष की तुलना में सकारात्मक वृद्धि प्रदर्शित करने वाले महत्वपूर्ण खनिज अवयवों में शामिल थे : फास्फोराइट , कोयला , लौह अयस्क , सीसा सान्द्र , प्राकृतिक गैस , जिंक सांद्र। , चूना पत्थर  और कॉपर सांद्र ।
प्रधानमंत्री कार्यालय
कल्याण सिंह जी के शीघ्र स्वास्थ्य लाभ के लिये असंख्य लोगों की प्रार्थना में प्रधानमंत्री शामिल
प्रधानमंत्री श्री नरेन्द्र मोदी ने श्री कल्याण सिंह के पौत्र से बात की और अस्वस्थ कल्याण सिंह जी के शीघ्र स्वास्थ्य लाभ की कामना की। कल्याण सिंह जी के साथ अपने संबंधों को याद करते हुये प्रधानमंत्री ने कहा कि उनके साथ बात करने से हमेशा कुछ न कुछ सीखने को मिलता था और नया अनुभव होता था।
अपने कई ट्वीटों में प्रधानमंत्री ने कहा हैः
“देशभर में असंख्य लोग कल्याण सिंह जी के शीघ्र स्वास्थ्य लाभ की प्रार्थना कर रहे हैं। कल @JPNadda जी, मुख्यमंत्री @myogiadityanath जी और अन्य लोग उनसे मिलने अस्पताल गये थे। मैंने अभी उनके पौत्र से बात की थी और उनका हालचाल पूछा था।
मैं यह जानकर अभिभूत हो गया हूं कि @JPNadda जी से बातचीत करते हुये कल्याण सिंह जी ने मुझे याद किया था। मेरे पास भी कल्याण सिंह जी के साथ उठने-बैठने, बातचीत करने की कई यादें हैं। तमाम यादें ताजा हो गई हैं। उनके साथ बात करके हमेशा कुछ न कुछ सीखने को मिलता था और नया अनुभव होता था।”
इलेक्ट्रानिक्स एवं आईटी मंत्रालय
डिजिटल व्यक्तिगत डेटा संरक्षण विधेयक पर राज्य मंत्री राजीव चंद्रशेखर कल बेंगलुरु में युवा भारतीयों के साथ बातचीत करेंगे
केंद्रीय कौशल विकास एवं उद्यमिता और इलेक्ट्रॉनिक्स एवं आईटी राज्य मंत्री श्री राजीव चंद्रशेखर कल बेंगलुरु में युवा भारतीयों के साथ जुड़ने के लिए पूरी तरह तैयार हैं। यह बातचीत हाल ही में पारित डिजिटल व्यक्तिगत डेटा संरक्षण विधेयक के पर केंद्रित होगी।
यह कार्यक्रम, जिसका नाम "संसद ध्वनि" है, एक नागरिक जुड़ाव पहल है, जिसका नेतृत्व बेंगलुरु दक्षिण से संसद सदस्य और भारतीय जनता युवा मोर्चा के राष्ट्रीय अध्यक्ष श्री तेजस्वी सूर्या कर रहे हैं। यह बीएमएससीई ऑडिटोरियम, बसवनगुडी में होगा।
विधेयक और उसके प्रावधानों के जटिल विवरण पर इस सहभागिता के दौरान प्रकाश डाला जाएगा, जिसे संसद के दोनों सदनों द्वारा पारित किया गया था। एक सांसद, याचिकाकर्ता और एक पूर्व तकनीकी उद्यमी के रूप में अपनी भूमिकाओं से प्रेरणा लेते हुए, राज्य मंत्री श्री राजीव चंद्रशेखर भारत में डेटा फिड्यूशियरी के बीच जवाबदेही सुनिश्चित करने के लिए सरकार द्वारा किए गए प्रयासों पर प्रकाश डालेंगे। वह डिजिटल नागरिकों के डेटा के प्रसंस्करण में सहमति को प्राथमिकता देने वाले नीति ढांचे के निर्माण में 2017 के बाद से विकास पर भी चर्चा करेंगे। इस प्रयास ने देश के डिजिटल गोपनीयता परिदृश्य के लिए एक मजबूत नींव रखी है।
डिजिटल व्यक्तिगत डेटा संरक्षण विधेयक एक ऐसे ढांचे के निर्माण की भारत की यात्रा में एक महत्वपूर्ण मील का पत्थर है जो सभी "डिजिटल नागरिकों" के लिए एक सुरक्षित और विश्वसनीय ऑनलाइन वातावरण सुनिश्चित करता है।
इस इंटरैक्टिव सत्र में, राज्य मंत्री श्री राजीव चन्द्रशेखर भारतीय नागरिकों, विशेष रूप से युवाओं के जीवन को बेहतर बनाने के लिए प्रौद्योगिकी का उपयोग करने के प्रधानमंत्री नरेन्द्र मोदी के दृष्टिकोण को रेखांकित करेंगे, जबकि उनके डिजिटल अनुभवों को बड़े डेटा फ़िडुशियरी द्वारा शोषण से सुरक्षित रखेंगे। यह कदम पिछली सरकार के बिल्कुल विपरीत है, जब डेटा सुरक्षा को पृष्ठभूमि में धकेल दिया गया था, जिससे प्रमुख संगठनों को बिना जांच या जवाबदेही के विशाल डेटाबेस जमा करने में सक्षम बनाया गया था।